Asad armiyasi Eron va Livan ko‘magi ostida Aleppo yaqinida yurish boshladi

Bashar Asadning armiyasi Eron va livanlik harbiylar ko‘magida Suriyaning strategik muhim Aleppo shahridan janubda yirik yurishni boshladi, deb xabar beradi “Gazeta.ru”.

“Bu va’da qilingan jangdir”, — deyiladi manbada. Unda ta’kidlanishicha, qo‘shinning asosiy qismi suriyalik piyoda kuchlar bo‘lib, ularga havodan Rossiya Harbiy-havo kuchlari ko‘mak beradi.
Eslatib o‘tamiz, Suriya hukumati qo‘shinlari 15-oktabr, payshanba kuni Rossiya samolyotlarining aviazarbalari ko‘magida Xoms viloyati shimoli va shimoli-g‘arbiga yurish boshlagan edi.